
R E F E R A T   D E   A P R O B A R E
privind aprobarea valorii totale actualizată a proiectului  
,,MODERNIZARE ȘI EXTINDERE ILUMINAT PUBLIC 
ÎN MUNICIPIUL BRAD”,  cod SMIS 127052


[bookmark: _Hlk130384326]	Prin Hotărârea Consiliului Local nr. 86/2020 s-a aprobat Documentația tehnico-economică (faza SF), indicatori tehnico – economici actualizați pentru obiectivul de investiții „MODERNIZARE ȘI EXTINDERE ILUMINAT PUBLIC ÎN MUNICIPIUL BRAD”, cod SMIS 127052 și valoarea totală de 10.220.870,74 lei, inclusiv TVA.
Urmare ofertei financiare care a stat la baza încheierii Contractului de execuție nr. 35439 din data de 07.07.2022 și a intabulării străzilor Radu Moga Mânzat, Vlaicu Bârna și Marcel Olinescu în favoarea Statului Român, domeniul public, respectiv Administrația Națională ”Apele Române”, valoarea totală a proiectului ,,MODERNIZARE ȘI EXTINDERE ILUMINAT PUBLIC ÎN MUNICIPIUL BRAD”, cod SMIS 127052 se majorează cu valoarea aferentă executării lucrărilor.
Modificările apărute au fost suspuse verificărilor Organismului Intermediar ADR Vest care a emis Scrisoarea de clarificări nr. 8691/27.03.2023, înregistrată la Primăria Municipiului Brad sub  nr. 24226/27.03.2023, cu termen până la data de 03.04.2023
Urmare scrisorii de clarificare, este necesară actualizarea valorii totale a proiectului după cum urmează:
- valoarea totală actualizată a proiectului, respectiv 10.528.973,09 lei, inclusiv TVA, din care 8.593.464,24 lei, inclusiv TVA, reprezintă cheltuiala eligibilă; 
- contribuția proprie eligibilă în valoare de 171.869,30 lei, inclusiv TVA;
- valoarea cheltuielilor neeligibile în valoare de 1.935.508,85 lei care vor fi suportate din bugetul beneficiarului.
	În contextul celor de mai sus am inițiat prezentul proiect de hotărâre prin care am propus aprobarea valorii totale actualizată a proiectului ,,MODERNIZARE ȘI EXTINDERE ILUMINAT PUBLIC ÎN MUNICIPIUL BRAD”,  cod SMIS 127052  și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, ale art. 129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare, precum art. 11 alin. 4 din Legea nr. 554/2004 a contenciosului administrativ, actualizată.

